proxectonos/corpus_dominio_legal_administrativo_tmp huggingface dataset:
ORDE do 16 de maio de 2007 pola que se desenvolve o Decreto 146/1997, do 22 de maio, polo que se aproba o Regulamento de asistencia xurídica gratuíta da Comunidade Autónoma de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 24/05/2007

O Estatuto de autonomía de Galicia, aprobado pola Lei orgánica 1/1981, do 6 de abril, establece no seu artigo 20.1º que lle corresponde á Comunidade Autónoma de Galicia exercer todas as facultades que a Lei orgánica do poder xudicial e a Lei orgánica do Consello Xeral do Poder Xudicial lle recoñezan ou atribúan ao Goberno do Estado.
Neste sentido, o Real decreto 2166/1994, do 4 de novembro, transferiulle á Comunidade Autónoma de Galicia as funcións e servizos en materia de provisión de medios materiais e económicos para o funcionamento da Administración de xustiza.
No exercicio desas competencias, a Xunta de Galicia estableceu un marco normativo axeitado ás peculiaridades da nosa comunidade autónoma, a través do Decreto 146/1997, do 22 de maio, polo que se aproba o Regulamento de asistencia xurídica gratuíta da Comunidade Autónoma de Galicia, que na súa disposición derradeira primeira autoriza o conselleiro competente en materia de Xustiza para ditar as disposicións precisas para o seu desenvolvemento e aplicación. Por outra banda, no seu artigo 39 establécese o procedemento para a actualización das cantidades fixadas para compensar economicamente as actuacións dos avogados e procuradores en materia de asistencia xurídica gratuíta.
Os acordo asinados o 24 de setembro de 2003 co Consello da Avogacía Galega e o 19 de outubro de 2003 co Consello Galego de Procuradores, sobre a compensación económica pola Asistencia Xurídica Galega, prevén a aplicación a partir do 1 de xaneiro de 2007 da actualización de cantidades previstas nos baremos do anexo II do Regulamento de asistencia xurídica gratuíta co incremento do índice de prezos de consumo do ano 2006. Segundo os datos publicados polo INE a evolución do IPC no perídodo indicado é do 2,7%. Ademais, por riba da actualización pactada, procede mellorar os módulos correspondentes ao procedemento ante o tribunal do xurado, proceso matrimonial de mutuo acordo, actuación nun proceso como contador-partidor e procesos laborais (ordinarios e especiais).
Coa finalidade de proceder á actualización dos módulos e bases de compensación económica, nos termos acordados, faise necesario adaptar o devandito anexo II do decreto.
Na súa virtude, e consultada a Consellería de Economía e Facenda,
DISPOÑO:
Artigo único.-Actualízanse os módulos e bases de compensación pola prestación dos servizos de asistencia letrada e de defensa e representación gratuítas aplicables durante o ano 2007 e que se determinan no anexo II do Decreto 146/1997, do 22 de maio, actualizado pola Orde do 7 de marzo de 2006.
Disposición derradeira
Esta orde produce efectos desde o día 1 de xaneiro de 2007.
Santiago de Compostela, 16 de maio de 2007.
José Luis Méndez Romeu
Conselleiro de Presidencia, Administracións
Públicas e Xustiza
a) CESAMENTOS CONSELLERÍA DE POLÍTICA TERRITORIAL, OBRAS PÚBLICAS E TRANSPORTES
RESOLUCIÓN do 26 de abril de 2007, da Secretaría Xeral e do Patrimonio da Consellería de Economía e Facenda, pola que se lles dá publicidade aos convenios de colaboración subscritos por esta consellería no último cuadrimestre do ano 2006.
CONSELLERÍA DE ECONOMÍA E FACENDA — III. OUTRAS DISPOSICIÓNS — 23/05/2007

O artigo 11 da Lei 4/2006, do 30 de xuño, de transparencia e boas prácticas na Administración pública galega, impón a cada consellería da Xunta de Galicia a obriga de publicar, no Diario Oficial de Galicia, unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
DISPOÑO:
Artigo único.-Darlle publicidade á relación dos convenios subscritos pola Consellería de Economía e Facenda nos meses de setembro, outubro, novembro e decembro do ano 2006, que se incorpora como anexo a esta resolución.
Santiago de Compostela, 26 de abril de 2007.
María Inmaculada Viña Carregal
Secretaria Xeral e do Patrimonio
RESOLUCIÓN do 14 de maio de 2007 pola que se fan públicos, para os efectos do artigo 11 da Lei 4/2006, do 30 de xuño, de transparencia e boas prácticas na Administración pública galega, os convenios de colaboración subscritos e previstos no artigo 3.1º c) do texto refundido da Lei de contratos das administracións públicas, asinados no primeiro cuadrimestre do ano 2007.
INSTITUTO GALEGO DAS ARTES ESCÉNICAS E MUSICAIS — III. OUTRAS DISPOSICIÓNS — 22/05/2007

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración previstos no artigo 3.1º c) do texto refundido da Lei de contratos das administracións públicas, aprobado polo Real decreto lexislativo 2/2000, do 16 de xuño, subscritos por este organismo autónomo no primeiro cuadrimestre do ano 2007 e que se relacionan a continuación no anexo a esta resolución.
Santiago de Compostela, 14 de maio de 2007.
Miguel Martín Fernández
Xerente do Instituto Galego das Artes Escénicas
e Musicais
CORRECCIÓN de erros.-Resolución do 25 de abril de 2007 pola que se regula o procedemento para a concesión de axudas no sector das forraxes desecadas e pola que se convocan para 2007.
FONDO GALEGO DE GARANTÍA AGRARIA — III. OUTRAS DISPOSICIÓNS — 22/05/2007

Advertidos erros na devandita resolución, publicada no Diario Oficial de Galicia nº 90, do 10 de maio de 2007, cómpre facer as seguintes correccións:
-Na páxina 7.608, no artigo 15.3º, onde di:  «... a que se refire o artigo 19º desta resolución.»; debe dicir: «... a que se refire o artigo 18º desta resolución.».
-Na páxina 7.609, na disposición adicional segunda, onde di: «... na aplicación orzamentaria sinalada no artigo 27º desta resolución.»; debe dicir: «... na aplicación orzamentaria sinalada no artigo 28º desta resolución.».
INSTITUTO GALEGO DAS ARTES ESCÉNICAS E MUSICAIS
CORRECCIÓN de erros.-Orde do 4 de maio de 2007 pola que se convocan bolsas de prácticas para estudantes e recentemente titulados en ensinanzas de formación profesional da familia agraria e áreas relacionadas.
CONSELLERÍA DO MEDIO RURAL — III. OUTRAS DISPOSICIÓNS — 22/05/2007

Advertido erro na devandita orde, publicada no Diario Oficial de Galicia nº 89, do 9 de maio de 2007, cómpre efectuar a oportuna corrección:
Na páxina 7.476, no artigo 4º, onde di: «As bolsas reguladas por esta orde poderán ser solicitadas por alumnos que durante este curso 2006-2007 estean realizando ensinanzas profesionais dos ciclos medio ou superior nalgún dos centros de formación e experimentación agroforestal da Consellería do Medio Rural, ou en calquera outro dos que figuran como autorizados pola Consellería de Educación e Ordenación Universitaria na súa oferta educativa das familias agraria, industrias alimentarias e química.», debe dicir: «As bolsas reguladas por esta orde poderán ser solicitadas por alumnos que durante este curso 2006-2007 estean realizando ensinanzas profesionais dos ciclos medio ou superior nalgún dos centros de formación e experimentación agroforestal da Consellería do Medio Rural, ou en calquera outro dos que figuran como autorizados pola Consellería de Educación e Ordenación Universitaria na súa oferta educativa das familias agraria e industrias alimentarias».
-No artigo 5º, onde di: «Tipo A: 17 bolsas, para a realización de prácticas de tres meses como mínimo, no período de xullo a decembro, para alumnos que conclúan os seus estudos no curso 2006/2007 ...», debe dicir: : «Tipo A: 17 bolsas, para a realización de prácticas de tres meses como mínimo, no período de xullo a decembro, para alumnos que teñan concluídos os seus estudos no curso 2006/2007 ...».
-Na páxina 7477, no artigo 12º.5, onde di: «...Esta lista provisional exporase a partir do 10 de maio no taboleiro de anuncios da Consellería do Medio Rural...»; debe dicir: «...Esta lista provisional exporase a partir do 15 de xuño no taboleiro de anuncios da Consellería do Medio Rural...».
CORRECCIÓN de erros.-Orde do 26 de marzo de 2007 pola que se establecen as bases e se convocan axudas para financiar o mantemento dos servizos de comedor escolar xestionados polas asociacións de nais e pais de alumnos/as de centros públicos dependentes da Consellería de Educación e Ordenación Universitaria para o período xaneiro-xuño de 2007.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/05/2007

Na páxina 6.008, artigo 11.1º onde di: «A rendición de conta xustificativa enviarase antes do 26 de xuño de 2007 á Subdirección Xeral de Xestión Orzamentaria e de Recursos Educativos Complementarios da Consellería de Educación e Ordenación Universitaria; edificio administrativo San Caetano s/n, 15781 Santiago de Compostela»; debe dicir: «A rendición da conta xustificativa enviarase antes do 26 de xullo de 2007 á Subdirección Xeral de Xestión Orzamentaria e de Recursos Educativos Complementarios da Consellería de Educación e Ordenación Universitaria; edificio administrativo San Caetano s/n, 15781 Santiago de Compostela».
CORRECCIÓN erros.-Orde do 9 de maio de 2007 pola que se establecen as bases e se convocan para o ano 2007 as axudas para o fomento das frondosas caducifolias.
CONSELLERÍA DO MEDIO RURAL — III. OUTRAS DISPOSICIÓNS — 22/05/2007

Advertidos os erros na Orde do 9 de maio de 2007, publicada no DOG nº 93, do 15 de maio de 2007, cómpre realizar as seguintes correccións:
Na páxina 7.915 no artigo 7 onde di: «Investimentos de máis dun 5% dos seus ingresos nos últimos 3 exercicios fiscais 20 puntos», debe dicir: «Investimentos de máis dun 50% dos seus ingresos nos últimos 3 exercicios fiscais 20 puntos».
Na páxina 7.923, no anexo IV onde di: «Superficie con que participa casa asociado», debe dicir: «Superficie con que participa cada asociado».
Na páxina 7.923, no anexo IV onde di: «Este código farase constar na superficie coa que participa casa membro...», debe dicir: «Este código farase constar na superficie coa que participa cada membro...».
Na páxina 7.921 publícase o anverso do «Anexo I» sen que se procedese á publicación do reverso, polo que procede volver a publicar o anexo I completo:
Esta corrección afecta o prazo de presentación de solicitudes, polo que o prazo comezará a contar desde o mesmo día da publicación desta corrección.
Orde do 9 de maio de 2007 pola que se establecen as bases e se convocan para o ano 2007 as axudas para o fomento das frondosas caducifolias.
ORDE do 11 de maio de 2007 pola que se establece a porcentaxe que cómpre transferir ao Consello da Avogacía Galega, para atender os gastos de funcionamento e infraestrutura dos servizos de asistencia letrada ao detido e defensa gratuítas.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 22/05/2007

A Lei 1/1996, do 10 de xaneiro, regula o dereito a asistencia xurídica gratuíta, e establece no seu artigo 38 que o Ministerio de Xustiza subvencionará os colexios de avogados para a implantación e funcionamento dos servizos de asistencia xurídica gratuíta. Polo Real decreto 2166/1994, do 4 de novembro, transferíronselle á Comunidade Autónoma de Galicia as funcións en materia de provisión de medios materiais e económicos para o funcionamento da Administración de xustiza, incluíndo no seu anexo letra B) número 1 c) as relativas á indemnización das actuacións correspondentes á defensa por avogado en quendas de oficio ante os órganos xudiciais con sede en Galicia, e a asistencia letrada ao detido ou preso cando o lugar de custodia estea situado en territorio da comunidade autónoma. Estas funcións foron asumidas polo Decreto 394/1994, do 29 de decembro, e asignadas á Consellería de Xustiza, Interior e Administración Local.
En uso das súas competencias, a Xunta de Galicia ditou o Decreto 146/1997, do 22 de maio, polo que se aproba o Regulamento de asistencia xurídica gratuíta da Comunidade Autónoma de Galicia, e establece no seu artigo 45, que a Consellería de Xustiza, Interior e Administración Local determinará anualmente as cantidades que deberán percibir os colexios de avogados para atender os gastos derivados do funcionamento e infraestrutura colexial que requiren os servizos de asistencia xurídica gratuíta.
En virtude do exposto,
DISPOÑO:
Artigo único.-A cantidade destinada para atender os gastos derivados do funcionamento operativo dos servizos colexiais de asistencia xurídica gratuíta para o ano 2006, fíxase nun oito por cento do importe total devengado durante o ano 2005 polos colexios de avogados da Comunidade Autónoma de Galicia, en concepto de asistencia letrada e defensa gratuítas.
Disposicións derradeiras
Primeira.-Autorízase a directora xeral de Xustiza para ditar as disposicións necesarias para o cumprimento desta orde.
Segunda.-Esta orde entrará en vigor o mesmo día da súa publicación.
Santiago de Compostela, 11 de maio de 2007.
José Luis Méndez Romeu
Conselleiro de Presidencia, Administracións
Públicas e Xustiza
RESOLUCIÓN do 15 de maio de 2007, da Secretaría Xeral de Política Lingüística, pola que se anuncia a adxudicación de dez bolsas de estadías para investigadores de fóra da Comunidade Autónoma de Galicia e a súa colaboración en proxectos de investigación no Centro Ramón Piñeiro para a investigación en Humanidades convocadas por Resolución do 28 de febreiro de 2007 (Diario Oficial de Galicia número 48, do 8 de marzo).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 22/05/2007

Con sustentación na proposta contida na acta da sesión que tivo lugar o 8 de maio de 2007 pola comisión seleccionadora para a adxudicación de bolsas de estadías para investigadores de fóra da Comunidade Autónoma de Galicia e a súa colaboración en proxectos de investigación no Centro Ramón Piñeiro para a investigación en Humanidades, segundo convocatoria anunciada pola Secretaría Xeral de Política Lingüística no DOG nº 48, do 8 de marzo de 2007, e de conformidade co establecido na base sexta da referida orde de convocatoria, esta secretaría,
RESOLVE:
Primeiro.-Conceder dez bolsas de estadías para investigadores de fóra da Comunidade Autónoma de Galicia e a súa colaboración en proxectos de investigación no Centro Ramón Piñeiro para a investigación en Humanidades, segundo se detallan no anexo á esta resolución.
Segundo.-De acordo co establecido na base segunda da convocatoria, a asignación mensual das bolsas ás que se refire o punto anterior será de 850 euros mensuais, coa retención fiscal que corresponda.
Terceira.-Contra esta resolución, que pon fin á vía administrativa, poderase interpoñer recurso potestativo de reposición perante a Secretaría Xeral de Política Lingüística no prazo dun mes contados a partir do día seguinte ao da súa publicación do DOG, segundo o disposto na Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, perante o Tribunal Superior de Xustiza de Galicia, no prazo de dous meses contados a partir do día seguinte ao da súa publicación, conforme se establece na Lei 29/1998, do 13 de xullo, reguladora da xurisdición contencioso-administrativa. En todo caso non se poderá interpoñer recurso contencioso-administrativo ata que sexa resolto expresamente ou se producise a desestimación presunta do recurso de reposición.
Santiago de Compostela, 15 de maio de 2007.
María Sol López Martínez
Secretaría xeral de Política Lingüística
ANEXO
Nome e apelidos	Procedencia	Estadía
Alonso Valero, Mª Encarnación	Almería	1-6 a 31-12-2007
Boguszewicz, María	Polonia	17-9 a 16-12-2007
Dumitrescu, Mónica Iuliana	Romanía 	1-6 a 31-12-2007
Kovácová-Momán, Vlasta	Eslovenia 	9-7 a 8-10-2007
Scarlat, Carmen Aline	Romanía 	11-9 a 10-12-2007
Stankiewicz, Joanna	Polonia 	1-8 a 31-12-2007
Calzadilla Capote, Indira	Cuba	1-7 a 31-12-2007
De Andrade Silva,Gilgleide 	Brasil 	1-6 a 31-12-2007
Dietrich, Susanne	Alemaña	1-7 a 30-9-2007
Rodrigues Palanca, M. Conceçao	Brasil 	1-6 a 30-11-2007
CORRECCIÓN de erros.-Decreto 90/2007, do 26 de abril, polo que se acorda a cesión en propiedade, a título gratuíto, dun inmoble soterrado na antiga estrada de Ourense a Pontevedra (N-541) á altura do parque municipal do Carballiño.
CONSELLERÍA DE ECONOMÍA E FACENDA — III. OUTRAS DISPOSICIÓNS — 29/05/2007

Advertido erro no devandito decreto publicado no Diario Oficial de Galicia, número 96, do luns, día 21 de maio de 2007, cómpre facer a seguinte corrección:
-Na páxina 8.309 no sumario, onde di: «Decreto 9020077...», debe dicir: «Decreto 90/2007».
RESOLUCIÓN do 2 de maio de 2007 pola que se procede á publicación dos convenios de colaboración subscritos pola Axencia Galega de Desenvolvemento Rural no último cuadrimestre de 2006.
AXENCIA GALEGA DE DESENVOLVEMENTO RURAL — III. OUTRAS DISPOSICIÓNS — 24/05/2007

De conformidade co disposto no artigo 11 da Lei 4/2006, do 30 de xuño, de transparencia e boas prácticas na Administración pública galega, procédese á publicación da relación dos convenios de colaboración subscritos por Agader no último cuadrimestre de 2006, que figuran no anexo.
Santiago de Compostela, 2 de maio de 2007.
Edelmiro López Iglesias
Director xeral de Agader
RESOLUCIÓN do 10 de maio de 2007, da Dirección Xeral de Transportes,  pola que se elevan a definitivas as relacións provisionais de admitidos e excluídos nas probas para a obtención da capacitación profesional para o exercicio da actividade de transportista por estrada, axencia de transportes, transitario e almacenista distribuidor, convocadas por Resolución do 3 de xaneiro de 2007.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 24/05/2007

En xuntanza realizada o 10 de maio de 2007, para lle dar cumprimento ao establecido na Resolución do 3 de xaneiro de 2007 pola que se convocan probas de obtención da capacitación profesional para o exercicio da actividade de transportista por estrada, axencia de transportes, transitario e almacenista distribuidor, o tribunal cualificador
ACORDOU:
Unha vez finalizado o prazo establecido para a presentación de documentación por parte dos aspirantes que figuraban provisionalmente como excluídos, elevar a definitivas as listas provisionais de admitidos e excluídos das devanditas probas, e anunciar a súa exposición pública de conformidade coa base cuarta punto 4 da resolución da convocatoria, nos organismos seguintes: servizos centrais da Consellería de Política Territorial, Obras Públicas e Transportes, servizos provinciais de Transportes e nas delegacións provinciais da devandita consellería. Poderánse consultar igualmente as relacións definitivas na páxina web da Dirección Xeral de Transportes
http://www.cptopt.xunta.es/portal/cidadan/lang/gl/pid/99.
Contra este acordo poderase interpoñer recurso de alzada ante a conselleira de Política Territorial, Obras Públicas e Transportes no prazo dun mes, contado a partir do día seguinte ao da publicación desta. Transcorridos tres meses desde a interposición do recurso sen que se notifique a súa resolución, entenderase desestimado, e quedará expedita a vía procedente.
Santiago de Compostela, 10 de maio de 2007.
Mar Chao López
Directora xeral de Transportes
CORRECCIÓN de erros.-Orde do 24 de abril de 2007 pola que se aproban as bases reguladoras para a concesión de axudas e subvencións, en réxime de concorrencia competitiva, que teñen por obxecto a realización de obras de construción, mellora, acondicionamento e reforma de instalacións deportivas de titularidade pública ou privada e a adquisición de equipamentos deportivos e pola que se convocan as correspondentes ao ano 2007.
CONSELLERÍA DE CULTURA E DEPORTE — III. OUTRAS DISPOSICIÓNS — 24/05/2007

Advertidos os erros na devandita resolución publicada no Diario Oficial de Galicia número 88, do 8 de maio de 2007, procede realizar as seguintes correccións:
Na páxina 7.303, punto 5, onde di: «-Terreo de xogo en pistas cubertas», debe dicir: «-Terreo de xogo».
Na páxina 7.304, base 3ª.1.) 1, parágrafo segundo, onde di: «Necesidade das obras», debe dicir: «a) Necesidade das obras».
Nota: o carácter adxectivo desta corrección non altera o prazo de presentación de solicitudes establecido na devandita resolución.
CORRECCIÓN de erros.-Orde do 11 de maio de 2007 pola que se ditan normas relativas ao recoñecemento de trienios ao persoal funcionario interino docente e ao profesorado de relixión ao servizo da Consellería de Educación e Ordenación Universitaria.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 24/05/2007

Advertido o erro na devandita orde publicada no Diario Oficial de Galicia nº 95, do venres 18 de maio de 2007, cómpre facer a seguinte corrección:
Na páxina 8.191, no artigo 2º, punto 1, onde di: «Ao persoal ao que se fai referencia nos puntos e 2 do artigo anterior...», debe dicir: «Ao persoal ao que se fai referencia nos puntos 1 e 2 do artigo anterior...».
ORDE do 23 de maio de 2007 de modificación da do 26 de marzo pola que se determinan os servizos mínimos dirixidos a garantir os servizos esenciais nas institucións sanitarias do Servizo Galego de Saúde, durante a folga convocada pola organización sindical OŽMega, os días 28, 29 e 30 de marzo de 2007 e 11, 12, 13, 18, 19, 20, 25, 26 e 27 de abril de 2007, e que a partir deste día se transforma en folga indefinida, que afectará o persoal facultativo non propietario que presta servizos nas institucións sanitarias de atención especializada do Servizo Galego de Saúde, modificada pola Orde do 8 de maio de 2007.
CONSELLERÍA DE SANIDADE — III. OUTRAS DISPOSICIÓNS — 24/05/2007

No Diario Oficial de Galicia do 28 de marzo de 2007, (DOG nº 62), foi publicada a orde pola que se determinan os servizos mínimos dirixidos a garantir os servizos esenciais nas institucións sanitarias do Servizo Galego de Saúde durante a folga convocada pola organización sindical OŽMega, os días 28, 29 e 30 de marzo de 2007 e 11, 12, 13, 18, 19, 20, 25, 26 e 27 de abril de 2007, das 0.00 ás 24.00 horas e que a partir deste día se transforma en folga indefinida, que afecta o persoal facultativo non propietario que presta servizos nas institucións sanitarias de atención especializada do Servizo Galego de Saúde.
No anexo da Orde do 26 de marzo de 2007, figura o cadro de efectivos designados polo Complexo Hospitalario Universitario de Santiago de Compostela, para a realización de servizos mínimos, unicamente para gardas e urxencias.
Unha vez transformada a folga en indefinida, para poder manter unha axeitada cobertura dos servizos esenciais de asistencia sanitaria no Complexo Hospitalario Universitario de Santiago de Compostela, mediante a Orde do 8 de maio (DOG nº 90) engadíronse aos anteriores dous efectivos máis, en días laborables.
O citado Complexo Hospitalario Universitario de Santiago de Compostela, co fin de evitar as situacións de risco para a saúde da cidadanía que o mantemento da folga pode ocasionar, considera preciso engadir dous efectivos por día laborable no Servizo de Radioterapia.
Outorgada audiencia ao comité de folga,
DISPOÑO:
Artigo 1º.-No cadro correspondente aos servizos mínimos do Complexo Hospitalario Universitario de Santiago de Compostela, no anexo á Orde do 26 de marzo de 2007 (DOG nº 62, do 28 de marzo), debe engadirse:
-Dous efectivos por día laborable no Servizo de Radioterapia.
Artigo 2º.-En todo o demais mantéñense os termos da Orde de 26 de marzo e da Orde do 8 de maio pola que se modifica a anterior.
Disposición derradeira
A presente modificación da orde entrará en vigor o mesmo día da súa publicación no Diario Oficial de Galicia.
Santiago de Compostela, 23 de maio de 2007.
María José Rubio Vidal
Conselleira de Sanidade
ORDE do 15 de maio de 2007 pola que se dispón o nomeamento de vogal do Consello de Administración da Autoridade Portuaria de San Cibrao, Ferrol e a súa ría.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 24/05/2007

O artigo 40 da Lei 27/1992, do 24 de novembro, de portos do Estado e da mariña mercante dispón que a designación dos vogais dos consellos de administración das autoridades portuarias dos portos de interese xeral será acordada polo órgano competente da comunidade autónoma por proposta das organizacións, organismos e entidades ás que representen aqueles.
Polo exposto, e vista a proposta do ente público Portos do Estado, e en exercicio das facultades que me foron atribuídas polo Consello da Xunta de Galicia, na súa reunión do día dez de xaneiro de dous mil dous,
DISPOÑO:
O nomeamento de Gabriel Argüelles Pintos como vogal do Consello de Administración da Autoridade Portuaria de San Cibrao, Ferrol e a súa ría, en representación da Administración Xeral do Estado.
Santiago de Compostela, 15 de maio de 2007.
María José Caride Estévez
Conselleira de Política Territorial, Obras Públicas
e Transportes
CONSELLERÍA DE PRESIDENCIA, ADMINISTRACIÓNES PÚBLICAS
E XUSTIZA
ORDE do 15 de maio de 2007 pola que se dispón o cesamento de vogal do Consello de Administración da Autoridade Portuaria de San Cibrao, Ferrol e a súa ría.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 24/05/2007

O artigo 40 da Lei 27/1992, do 24 de novembro, de portos do Estado e da mariña mercante dispón que a separación dos vogais dos consellos de administración das autoridades portuarias dos portos de interese xeral será acordada polo órgano competente da comunidade autónoma por proposta das organizacións, organismos e entidades ás que representen aqueles.
Polo exposto, e vista a proposta do ente público Portos do Estado, e en exercicio das facultades que me foron atribuídas polo Consello da Xunta de Galicia, na súa reunión do día 10 de xaneiro de 2002,
DISPOÑO:
O cesamento de José Antonio Segovia Arroyo como vogal do Consello de Administración da Autoridade Portuaria de San Cibrao, Ferrol e a súa ría, en representación da Administración Xeral do Estado, agradecéndolle os servizos prestados.
Santiago de Compostela, 15 de maio de 2007.
María José Caride Estévez
Conselleira de Política Territorial, Obras Públicas
e Transportes
b) NOMEAMENTOS CONSELLERÍA DE POLÍTICA TERRITORIAL, OBRAS PÚBLICAS E TRANSPORTES
ORDE do 9 de maio de 2007 pola que se modifica a  do 2 de maio de 2006, pola que se establece o réxime de prestación de servizos, horarios, vacacións, licenzas e permisos e compensacións económicas para percibir polo persoal do Servizo de Gardacostas de Galicia.
CONSELLERÍA DE PESCA E ASUNTOS MARÍTIMOS — I. DISPOSICIÓNS XERAIS — 28/05/2007

No Diario Oficial de Galicia nº 88, do 9 de maio de 2006, foi publicada a Orde do 2 de maio de 2006, pola que se establece o réxime de prestación de servizos, horarios, vacacións, licenzas e permisos e compensacións económicas para percibir polo persoal do Servizo de Gardacostas de Galicia, que entrou en vigor aos vinte días da súa publicación, polo que a partir do 2 de xuño de 2006 resulta de obrigado cumprimento en todos os seus aspectos, agás no que se refire ao incremento do complemento específico previsto no seu artigo 9, que quedou condicionado á aprobación da modificación da relación de postos de traballo da Consellería de Pesca e Asuntos Marítimos en que se recollese o citado incremento.
Deste modo, o persoal ao que lle é de aplicación a dita orde quedou suxeito ás condicións de traballo que nela se establecen, pero sen que durante o período de tempo transcorrido entre a súa entrada en vigor e a efectividade económica da relación de postos de traballo citada poidan percibir a compensación económica prevista para esas especiais condicións de traballo consistente no incremento de complemento específico dos seus postos.
Tendo en conta todo o anterior e dado que, de acordo con disposto na Orde do 2 de maio de 2006, as particularidades na prestación de servizos do persoal ao que lle é de aplicación deben ser compensadas económicamente, e logo do informe favorable da Comisión de Persoal,
DISPOÑO:
Artigo único.-Substitúese a actual disposición transitoria da Orde do 2 de maio de 2006, pola que se establece o réxime de prestación de servizos, horarios, vacacións, licenzas e permisos e compensacións económicas para percibir polo persoal do Servizo de Gardacostas de Galicia, pola redacción seguinte:
«Disposicións transitorias
Primeira.-Ao persoal que preste servizos operativos na Subdirección Xeral de Gardacostas de Galicia, mentres non se integre no Servizo de Gardacostas de Galicia, seralle de aplicación esta orde.
Segunda.-Logo de publicada no Diario Oficial de Galicia a modificación da relación de postos de traballo da Consellería de Pesca e Asuntos Marítimos, na cal se recolla o incremento dos complementos específicos dos postos afectados por esta orde, aboarase ao persoal ao que lle resulte de aplicación, en concepto de atrasos, o importe que resulte de aplicar o dito incremento ao período de tempo transcorrido entre a entrada en vigor desta orde e a data de efectividade económica da modificación da relación de postos de traballo citada».
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 9 de maio de 2007.
Carmen Gallego Calvar
Conselleira de Pesca e Asuntos Marítimos
ORDE do 14 de maio de 2007 pola que se modifica a do 9 de xaneiro pola que se aproba o Plan Xeral de Explotación Marisqueira para o ano 2007.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 30/05/2007

A Orde do 9 de xaneiro de 2007 pola que se aproba o Plan Xeral de Explotación Marisqueira para o ano 2007 (DOG nº 11, do 16 de xaneiro), e na súa corrección publicada no DOG nº 35, do 19 de febreiro, establece no seu artigo 6 os períodos autorizados durante o ano 2007 para a captura de determinadas especies de crustáceos, entre os cales se encontra a nécora.
Tendo en conta a solicitude presentada polo sector, así como o establecido no artigo 14.1º do Decreto 423/1993, do 17 de decembro, polo que se refunde a normativa vixente en materia de marisqueo, extracción de algas e cultivos mariños, resulta posible adoptar a decisión de ampliar o período autorizado para a captura da nécora.
Na súa virtude,
DISPOÑO:
Artigo único.-Modificación do artigo 6 da Orde do 9 de xaneiro de 2007.
Modifícase o último número do artigo 6 da Orde do 9 de xaneiro de 2007 pola que se aproba o Plan Xeral de Explotación Marisqueira para o ano 2007, que queda redactado da seguinte forma:
«Artigo 6º.-Outros crustáceos.
De acordo co establecido no artigo 14 do Decreto 423/1993, do 17 de decembro, modificado polo Decreto 237/2002, do 11 de xullo, os períodos autorizados para o ano 2007 para a captura doutras especies de crustáceos establécense como segue:
Nécora (Necora puber): do 2 ao 5 de xaneiro e do 9 de xullo ao 31 de decembro.
Lumbrigante (Homarus gammarus): do 2 de xullo ao 31 de agosto.
Santiaguiño (Scyllarus arctus): do 1 de outubro ao 31 de decembro.
Lagosta (Palinurus elephas): do 2 de xullo ao 31 de agosto.
Cangrexo (Carcinus maenas): todo o ano.
Conguito (Macropipus corrugatus) e patulate (Macropipus depurador): do 2 de xaneiro ao 30 de marzo e do 2 de xullo ao 31 de decembro.
Centola (Maia squinado) e boi (Cancer pagurus): 2 de xaneiro ao 29 de xuño, e do 23 de novembro ata o 31 de decembro.
Nas zonas sinaladas no anexo I, a centola e o boi só se poderán extraer desde o 1 de febreiro ata o 29 de xuño».
Disposición derradeira
Única.-Entrada en vigor.
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 14 de maio de 2007.
Carmen Gallego Calvar
Conselleira de Pesca e Asuntos Marítimos
CORRECIÓN de erros.-Resolución do 26 de marzo de 2007 pola que se publica a relación de axudas concedidas a concellos ao abeiro da Orde do 22 de marzo de 2006, pola que se establecen as bases reguladoras para a concesión, en réxime de concorrencia competitiva, das subvencións a proxectos de mellora das infraestruturas enerxéticas en Galicia e se procede á convocatoria das correspondentes a 2006.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 30/05/2007

Advertido erro na resolución do 26 de marzo de 2007, publicada no DOG nº 75, do mércores 18 de abril de 2007, na táboa correspondente á partida «Uso racional da enerxía nos concellos» (10.03.631A.760.0) faltan os concellos da provincia de Pontevedra, polo que cómpre engadir á citada táboa os seguintes concellos:
Ver referencia pdf "10300D007P011.PDF"
DECRETO 94/2007, do 10 de maio, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción do acondicionamento da estrada LU-113, treito: Moncelos-Abadín (N-634). Clave LU/06/157.01.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 28/05/2007

Con data do 15 de marzo de 2007, o director xeral de Obras Públicas, por delegación da conselleira de Política Territorial, Obras Públicas e Transportes aprobou o proxecto de construción do acondicionamento da estrada LU-113, treito: Moncelos-Abadín (N-634). Clave: LU/06/157.01.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Transportes, considerándose xustificada a referida declaración pola súa incidencia favorable na seguridade viaria e nas comunicacións da Terra Chá. Este proxecto supón a finalización do eixe e adquire unha especial importancia na zona xa que supón a conexión da rede autonómica coa autovía do Cantábrico.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta da conselleira de Política Territorial, Obras Públicas e Transportes e logo de deliberación do Consello da Xunta de Galicia na súa reunión do día dez maio de dous mil sete,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de construción do acondicionamento da estrada LU-113, treito: Moncelos-Abadín (N-634). Clave: LU/06/157.01.
Santiago de Compostela, dez de maio de dous mil sete.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas e Transportes
RESOLUCIÓN do 18 de maio de 2007, da Secretaría Xeral da Consellería de Medio Ambiente e Desenvolvemento Sostible, pola que se lles dá publicidade aos convenios de colaboración subscritos por esta consellería no primeiro cuadrimestre do ano.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 28/05/2007

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño), dispón que cada consellería da Xunta de Galicia publicará no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga, por medio desta resolución dáselle publicidade á relación dos convenios subscritos pola Consellería de Medio Ambiente e Desenvolvemento Sostible nos meses de xaneiro, febreiro, marzo e abril do ano 2007, que se incorpora como anexo a esta resolución.
Santiago de Compostela, 18 de maio de 2007.
Jorge A. Santiso Blanco
Secretario xeral da Consellería de Medio Ambiente
e Desenvolvemento Sostible
DECRETO 92/2007, do 3 de maio, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado e estudo de impacto ambiental AP-53 autoestrada Santiago de Compostela-Ourense, treito: Alto de Santo Domingo-A-52, ramal ao Carballiño e enlace de Maside. Clave OU/03/042.01.6.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 28/05/2007

O 10 de abril de 2007 o director xeral de Obras Públicas, por delegación da conselleira de Política Territorial, Obras Públicas e Transportes aprobou o expediente de información pública e definitivamente o proxecto de trazado e o estudo de impacto ambiental AP-53 autoestrada Santiago de Compostela-Ourense, treito: Alto de Santo Domingo-A-52, ramal ao Carballiño e enlace de Maside. Clave: OU/03/042.01.6.
Os bens e dereitos en que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Transportes, considerándose xustificada a referida declaración polo feito de que esta actuación permite que o tráfico xerado nos núcleos do Carballiño e Maside poida circular por unha vía de alta capacidade en condicións de moita máis seguridade e comodidade.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta da conselleira de Política Territorial, Obras Públicas e Transportes e logo da deliberación do Consello da Xunta na súa reunión do día tres de maio de dous mil sete
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto trazado e estudo de impacto ambiental AP-53 autoestrada Santiago de Compostela-Ourense, treito: Alto de Santo Domingo-A-52, ramal ao Carballiño e enlace de Maside. Clave: OU/03/042.01.6.
Santiago de Compostela, tres de maio de dous mil sete.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas
e Transportes
DECRETO 93/2007, do 10 de maio, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado do acondicionamento da estrada PO-342 Virxe do Camiño-Cela, treito: Virxe do Camiño-Mosende. Clave PO/02/028.01.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 28/05/2007

Con data do 23 de abril de 2007 o director xeral de Obras Públicas, por delegación da conselleira de Política Territorial, Obras Públicas e Transportes aprobou o proxecto de trazado do acondicionamento da estrada PO-342 Virxe do Camiño-Cela, treito: Virxe do Camiño-Mosende. Clave: PO/02/028.01.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Transportes, considerándose xustificada a referida declaración pola súa incidencia favorable na seguridade viaria, xa que se protexe o paso dos numerosos peóns que transitan pola vía, incluíndo sendas nos seu itinerario e mellorando o trazado e polo tanto a visibilidade tanto de peóns como de vehículos.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta da conselleira de Política Territorial, Obras Públicas e Transportes e logo de deliberación do Consello da Xunta de Galicia na súa reunión do día dez de maio de dous mil sete,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado do acondicionamento da estrada PO-342 Virxe do Camiño-Cela, treito: Virxe do Camiño-Mosende. Clave: PO/02/028.01.
Santiago de Compostela, dez de maio de dous mil sete.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas e Transportes
CORRECCIÓN de erros.-Orde do 14 de maio de 2007 pola que se regula a concesión de subvencións ás entidades locais de Galicia para a normalización da lingua galega.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 28/05/2007

Advertidos erros na devandita orde, publicada no Diario Oficial de Galicia número 100, do 25 de maio de 2007, procede facer as seguintes correccións:
-Na páxina 8.670, no título da orde, así como na páxina 8.674, no anexo I, lexislación aplicable, onde di: «Orde do 14 de maio de 2007 pola que se regula a concesión de subvencións ás entidades locais de Galicia para a normalización da lingua galega», debe dicir: «Orde do 24 de maio de 2007 pola que se regula a concesión de subvencións ás entidades locais de Galicia para a normalización da lingua galega».
-Na páxina 8.673, artigo 13.2º.1 letra b), onde di: «Certificación do pagamento ou da realización do gasto das retribucións especificadas no contrato sinalado, incluídos os gastos de Seguridade Social, e no que figure o importe exacto do custo da contratación, así como de que se realizou a actividade», debe dicir: «Certificación do órgano que teña atribuídas as facultades de control do cumprimento da finalidade para a que foi concedida e da aplicación dos fondos destinados para tal efecto».
-Na páxina 8.673, artigo 13.2º.2, letra b), onde di: «Certificación do pagamento ou da realización do gasto no que figure o importe exacto do custo da campaña así como de que se realizou a actividade», debe dicir: «Certificación do órgano que teña atribuídas as facultades de control do cumprimento da finalidade para a que foi concedida e da aplicación dos fondos destinados para tal efecto».
-Na mesma páxina, ao remate, antes da sinatura di: «Santiago de Compostela, 14 de maio de 2007», debe dicir: «Santiago de Compostela, 24 de maio de 2007».
ORDE do 28 de maio de 2007 pola que se dispón o cesamento do presidente do Consello Regulador da Agricultura Ecolóxica de Galicia.
CONSELLERÍA DO MEDIO RURAL — II. AUTORIDADES E PERSOAL — 30/05/2007

Visto o expediente tramitado de conformidade co previsto no artigo 11.3º c) da Orde do 7 de maio de 1997, pola que se regula a produción agrícola ecolóxica e a súa indicación no ámbito da Comunidade Autónoma de Galicia e se crea o Consello Regulador da Agricultura Ecolóxica de Galicia, e en virtude das competencias atribuídas polo artigo 34.1º da Lei 1/1983, do 22 de febreiro, de normas reguladoras da Xunta e da súa presidencia,
ACORDO:
Artigo único.-Dispoñer o cesamento de Gabino Vázquez Fernández como presidente do Consello Regulador da Agricultura Ecolóxica de Galicia.
Disposicións derradeiras
Primeira.-De conformidade co artigo 11.4º da devandita Orde do 7 de maio de 1997, o Consello Regulador proporá un novo candidato a presidente, no prazo dun mes ante esta consellería, para a súa designación.
Segunda.-A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 28 de maio de 2007.
Alfredo Suárez Canal
Conselleiro do Medio Rural
CONSELLERÍA DE PRESIDENCIA, ADMINISTRACIÓNES PÚBLICAS
E XUSTIZA
DECRETO 96/2007, do 3 de maio, polo que se crean as xerencias de Atención Primaria de Pontevedra e a de Vigo.
CONSELLERÍA DE SANIDADE — I. DISPOSICIÓNS XERAIS — 31/05/2007

A calidade na asistencia sanitaria no nivel primario, que ten como obxectivo inmediato tratar as persoas que sofren, ou potencialmente poden sufrir, un trastorno na súa saúde, fixo no seu momento necesaria unha estrutura directiva das xerencias de Atención Primaria próxima e profesionalizada, que baixo as directrices da Consellería de Sanidade e do Sergas, e en sintonía co persoal profesional, axudasen a estes no desenvolvemento do seu labor asistencial do xeito máis eficiente posible.
Estas xerencias de Atención Primaria e a súa estrutura directiva foron creadas polo Decreto 252/1994, do 29 de xullo, e o seu desenvolvemento realizouse a través da orde da Consellería de Sanidade do 11 de maio de 1995.
A Xerencia de Atención Primaria de Pontevedra-Vigo ten adscrita na actualidade unha poboación de máis de 900.000 habitantes e a totalidade dos municipios da provincia, xerando unha situación de imposibilidade de xestión con criterios de eficacia e eficiencia, que fai necesario proceder ao seu desdobramento inmediato, mediante a modificación da actual estrutura, quedando dese modo dividida en dúas, a de Pontevedra e a de Vigo.
En consecuencia, de acordo co exposto anteriormente, por proposta da conselleira de Sanidade e en virtude do disposto na Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, e logo de deliberación do Consello da Xunta de Galicia na súa reunión do día tres de maio de dous mil sete,
DISPOÑO:
Artigo 1º
1. Créanse as xerencias de Atención Primaria de Pontevedra e a de Vigo.
2. A Xerencia de Atención Primaria de Pontevedra comprenderá as áreas de saúde de Pontevedra e O Salnés, e os concellos da provincia de Pontevedra incluídos no mapa sanitario na área de saúde de Santiago.
3. A xerencia de Atención Primaria de Vigo comprenderá a área de saúde de Vigo.
Artigo 2º
A zona de saúde de Atención Primaria de Vilanova de Arousa, comprenderá, ademais, a Ila de Arousa.
Disposicións derradeiras
Primeira.-Facúltase a conselleira de Sanidade a ditar cantas disposicións sexan necesarias en desenvolvemento e execución do disposto neste decreto.
Segunda.-O presente decreto entrará en vigor o día seguinte ao da súa publicación no Diario Oficial de Galicia.
Santiago de Compostela, 3 de maio de 2007.
Emilio Pérez Touriño
Presidente
Mª José Rubio Vidal
Conselleira de Sanidade
ORDE do 19 de abril de 2007 pola que se modifica a do 19 de novembro de 2003, pola que se fai pública a composición do Consello Social da Universidade de Santiago de Compostela.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 14/05/2007

Pola Orde do 19 de novembro de 2003 (DOG do 24 de novembro) fíxose pública a composición do Consello Social da Universidade de Santiago de Compostela.
O artigo 10.2º da Lei 1/2003, do 9 de maio, dos consellos sociais do sistema universitario de Galicia, establece que serán membros do Consello Social, entre outros, un estudante e un representante do persoal de administración e servizos, elixidos polo Consello de Goberno da universidade entre os seus membros, na forma en que determinen os seus estatutos. En todo caso, os nomeamentos serán publicados no Diario Oficial de Galicia.
Con data do 2 de abril de 2007, o presidente do Consello Social da Universidade de Santiago de Compostela comunica a alta de Alberto Pérez Viso e Adrián García González como membros do seu Consello Social en representación, respectivamente, do persoal de administración e servizos e dos estudantes no Consello de Goberno da Universidade de Santiago de Compostela.
Por todo iso,
DISPOÑO:
Artigo único.-Facer público o nomeamento de Alberto Pérez Viso e Adrián García González como membros do Consello Social da Universidade de Santiago de Compostela en representación do Consello de Goberno desta universidade.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 19 de abril de 2007.
Laura Sánchez Piñón
Conselleira de Educación e Ordenación Universitaria
CONSELLERÍA DE PRESIDENCIA, ADMINISTRACIÓNES PÚBLICAS
E XUSTIZA